Pat McCrory
Pat McCrory je američki političar, bivši 74. po redu guverner američke savezne države Sjeverna Karolina, od 2013. do 2. januara 2017. godine. Član je Republikanske stranke. Prethodno je bio na mjestu 53. po redu gradonačelnika grada Charlotte, na kojem je bio rekordnih 14 godina u periodu 1995. - 2009. Prije gradonačelničkog mjesta, bio je gradski vijećnik od 1989. do 1995. godine. McCrocy je dekretom predsjednika George W. Busha imenovan u Savjetodavno vijeće za nacionalnu sigurnost SAD (HSAC) u periodu od 2002. do 2006. godine. Na izborima za guvernera Sjeverne Karoline, McCrory je bio republikanski kandidat na općim izborima 2008. godine, ali je u neizvjesnoj izbornoj utrci izgubio od dotadašnje zamjenice guvernera Beverly Perdue. Nakon izbora 2008. godine, McCrory se vratio u privatni sektor. Ponovno se kandidirao za mjesto guvernera 31. januara 2012. godine te započeo svoju drugu izbornu kampanju. McCrory je postao prvi gradonačelnik Charlotte koji je došao na najvišu poziciju na nivou savezne države kao i prvi republikanac koji je izabran za guvernera Sjeverne Karoline od 1988. godine.